|  |  |
| --- | --- |
| **ROMÂNIA**  **JUDEŢUL HUNEDOARA**  **MUNICIPIUL HUNEDOARA**  **SERVICIUL PUBLIC ADMINISTRAŢIA PIEŢELOR, TÂRGURILOR ŞI OBOARELOR**  **NR. 115109/28.11.2023** |  |

**RAPORT DE SPECIALITATE**

**la proiectul de hotărâre privind stabilirea taxelor pentru utilizarea temporară a locurilor publice de desfacere din piețele, târgurile și oboarele din Municipiul Hunedoara și pentru serviciile prestate de către Serviciul Public Administrația Piețelor Târgurilor și Oboarelor, precum și a tarifelor de închiriere pentru unele contracte de închiriere, potrivit unor clauze contractuale, pe anul 2023**

Prin proiectul de hotărâre promovat de Primarul municipiului Hunedoara se propune stabilirea taxelor pentru utilizarea temporară a locurilor publice de desfacere din piețele, târgurile și oboarele din Municipiul Hunedoara și pentru serviciile prestate de către Serviciul Public Administrația Piețelor Târgurilor și Oboarelor, precum și a tarifelor de închiriere pentru unele contracte de închiriere, potrivit unor clauze contractuale, pe anul 2023.

La stabilirea cuantumului acestor taxe, tarife și respectiv a chiriilor se are în vedere importanţa atragerii de venituri la bugetul local. Taxele şi tarifele propuse se vor aplica începând cu anul 2023. La stabilirea taxelor ce se vor aplica în anul 2023 s-a ținut cont de rata inflaţiei de 5,1%, comunicată atât pe site-ul Ministerului Dezvoltării, Lucrărilor Publice şi Administraţiei http://www.dpfbl.mdrap.ro/rata\_inflatiei.html cât și pe site-ul Ministerului Finanțelor https://mfinante.gov.ro/, de indicele prețurilor de consum, prognoza bugetară, precum şi de tarifele practicate în domeniu.

Având în vedere că: rata inflaţiei de la începutul anului (octombrie 2022 comparativ cu decembrie 2021) este 14,5%, rata anuală a inflaţiei în luna octombrie 2022 comparativ cu luna octombrie 2021 este 15,3%, rata medie a modificării preţurilor de consum în ultimele 12 luni (noiembrie 2021 – octombrie 2022) faţă de precedentele 12 luni (noiembrie 2020 – octombrie 2021) este 12,4%, conform datelor INSEE, propunem valoarea taxelor după cum reiese din tabelele menționate în prezentul raport. De asemenea, sunt în derulare o serie de proiecte pe fonduri europene, investiții și lucrări de modernizare care necesită creşterea veniturilor extrabugetare la bugetul local.

Unele spaţii şi terenuri aflate în administrarea Consiliului Local al Municipiului Hunedoara prin Serviciul Public Administrația Piețelor Târgurilor și Oboarelor, fac în prezent obiectul unor contracte de închiriere. Unele contracte de închiriere, prevăd prin clauze, majorarea anuală a tarifelor, prin încheierea unui act adițional în acest sens, ca urmare a emiterii unei hotărâri a Consiliului Local al Municipiului Hunedoara. Valorificarea în continuare a patrimoniului, prin prelungirea duratei contractelor de închiriere precizate mai sus, este condiţionată de stabilirea unor tarife corespunzătoare care să constituie preţul lunar pe metru pătrat în funcție de destinație.

Taxele pentru utilizarea temporară a locurilor publice de desfacere din piețele, târgurile și oboarele din Municipiul Hunedoara, tarifele de închiriere a locurilor publice de desfacere din piețele, târgurile și oboarele din Municipiul Hunedoara, *pentru unele contracte de închiriere, potrivit unor clauze contractuale,* precum și tarifele pentru serviciile prestate de către Serviciul Public Administrația Piețelor Târgurilor și Oboarelor sunt prevăzute în anexele nr. 1 și nr. 2 la proiectul de hotărâre, după cum urmează:

**Taxe pentru utilizarea temporară a locurilor publice**

**de desfacere din cadrul piețelor, târgurilor și oboarelor**

**din Municipiul Hunedoara și pentru serviciile prestate de către Serviciul Public Administrația Piețelor Târgurilor și Oboarelor, începând cu anul 2023**

**PIAȚA OBOR**

|  |  |  |
| --- | --- | --- |
| **NR.**  **CRT.** | **MODUL DE ÎNCASARE A LOCULUI PUBLIC** | **SUMA**  **LEI/UTILIZATOR** |
| **1.** | Masa comercializare produse agricole, cu excepția produselor lactate: |  |
| Producători agricoli | 14,00 lei/zi |
| Agenți economici | 16,00 lei/zi |
| Abonament producători agricoli lunar lei/lună | 260,00 lei/lună |
| Abonament agenți economici lunar lei/lună | 300,00 lei/lună |
| **2.** | Masă comercializare lapte și ouă, producători agricoli | 13,00 lei/zi |
| **3.** | Un compartiment din masă (1/2) pentru comercializare lapte și ouă – producători agricoli | 8,00 lei/zi |
| **4.** | Masă comercializare brânză: |  |
| Producători agricoli | 25,00 lei/zi |
| Agenți economici | 30,00 lei/zi |
| Abonament lunar producători agricoli | 500,00 lei /lună |
| Abonament lunar agenți economici | 530,00 lei/lună |
| **5.** | Un compartiment din masă (1/2) pentru comercializare brânză, producători agricoli | 14,00 lei/zi |
| **6.** | Masă comercializare flori: |  |
| Producători agricoli | 14,00 lei/zi |
| Agenți economici | 23,00 lei/zi |
| Abonament lunar producători agricoli | 265,00 lei/lună |
| Abonament lunar agenți economici | 370,00 lei/lună |
| **7.** | Modul legume fructe (compus din 4 mese) |  |
| Agenți economici | 50,00 lei/zi |
| Abonament lunar modul agenți economici | 1000,00 lei/lună |

**PIAȚA DUNĂREA**

|  |  |  |  |  |
| --- | --- | --- | --- | --- |
| **NR.**  **CRT.** | **MODUL DE ÎNCASARE A LOCULUI PUBLIC** | **SUMA**  **LEI/UTILIZATOR** | | |
| 8. | Masă comercializare produse agricole, cu excepția produselor lactate,   * Producători agricoli * Agenți economici * Abonament lunar producători agricoli * Abonament lunar agenți economici | 13,00 lei/zi  15,00 lei/zi  240,00 lei/lună  280,00 lei/lună | | |
| 9. | Masă comercializare lapte și ouă, producători agricoli | 12,00 lei/zi | | |
| 10. | Un compartiment din masă (1/2) pentru comercializare lapte și ouă – producători agricoli | 8,00 lei/zi | | |
| 11. | Masă comercializare brânză:  - Producători agricoli   * Agenți economici * Abonament lunar producători agricoli * Abonament lunar agenți economici | 20,00 lei/zi  24,00 lei/zi  425,00 lei/lună  460,00 lei/lună |  |
| 12. | Un compartiment din masă (1/2) pentru comercializare  brânză, producători agricoli | 13,00 lei/zi |  |
| 13. | Masă comercializare flori:  - Producători agricoli   * Agenți economici * Abonament lunar producători agricoli * Abonament lunar agenți economici | 13,00 lei/zi  21,00 lei/zi  240,00 lei/lună  345,00 lei/lună |  |

**PIAȚA OBOR/ PIAȚA DUNĂREA**

|  |  |  |
| --- | --- | --- |
| **NR.**  **CRT.** | **MODUL DE ÎNCASARE A LOCULUI PUBLIC** | **SUMA**  **LEI/UTILIZATOR** |
| 14. | Taxă pentru închiriere cântare | 10,00 lei/zi |
| 15. | Taxă WC-URI | 2,00 lei |
| 16. | Taxă duș | 11,00 lei/10 minute |
| 17. | Taxă pentru animale si păsări:  Porcine:  Până la 50 kg  Între 50kg si 100 kg  Mai mari de 100 kg  Ovine si caprine  Cabaline si bovine  Animale mici si păsări  Pui de 3 zile, porumbei, păsări decorative | 9,00 lei/bucata  15,00 lei/bucata  22,00 lei/bucata  8,00 lei/bucata  22,00 lei/bucata  5,00 lei/bucata  3,00 lei/bucata |
| 18. | Taxă închiriere halat pentru sector brânzeturi | 5,00 lei/ zi |
| 19. | Taxă țarcuri pentru comercializare pepene roșu, pepene galben, varză | 27,00 lei/zi |
|  | Abonament lunar țarcuri pentru comercializare pepene roșu, pepene galben, varză | 635,00 lei/luna |
| 20. | Taxă vânzare :  - pomi fructiferi, copaci ornamentali, molid  - brad argintiu | 3,00 lei/buc pe durata vânzării  4,00 lei/buc pe durata vânzării |
| 21. | Taxă cereale – în saci sau lăzi aflate în mijlocul de transport sau pe paviment | 14,00 lei/până la 10 buc.  iar pentru ce depășește 10 buc. câte 3,00 lei/ bucată |
| 22. | Taxă boxă sacrificare ovine – pentru perioada Sărbătorilor Pascale | 500,00 lei/7zile |
| 23. | Taxă boxă depozitare produse agroalimentare | 230,00 lei/lună |
| 24. | Taxă pentru lăzi/saci/lădițe/cutii cu marfă adusă spre vânzare în afară de cele pe mese și în mese:   * dimensiune până la 1m/1m * dimensiune mai mare de 1m/1m | 3,00 lei/ bucată  5,00 lei/bucată |
| 25. | Taxă pentru ocuparea spațiului pieței în locuri special amenajate de către mașini încărcate cu marfă ce urmează a fi comercializată cu excepția zilei sosirii:   * autoturisme/autoutilitare/remorci cu capacitate până la 1.5 tone * autoutilitare/remorci cu capacitate intre 1.5 tone -3,5tone * autoutilitare /remorci cu capacitate peste 3,5tone | 12,00 lei/zi  18,00 lei/zi  40,00 lei/zi |
| 26. | Taxă eliberare adeverință | 17,00 lei |
| 27. | Taxă pentru ocupare terenul pieței cu diverse ocazii:  (târguri de mărfuri , expunere mărfuri, obiecte de ocazie si altele) | 16,00 lei/mp/zi |
| 28 | Taxă teren amplasament automat cafea sau alte produse de automat | 240,00 lei/lună/automat |

**Tarifele de închiriere a bunurilor din cadrul piețelor, târgurilor și oboarelor din**

**Municipiul Hunedoara, pentru unele contracte de închiriere, potrivit unor clauze contractuale, începând cu anul 2023**

**PIAȚA OBOR**

|  |  |  |
| --- | --- | --- |
| **Nr.**  **Crt.** | **MODUL DE FOLOSIRE A LOCULUI PUBLIC** | **SUMA/LEI** |
| **1.** | Spaţiu destinat comerţului, alimentaţiei publice, prestării de servicii, producţie, birou, etc. inclusiv terenul pe care este amplasat spaţiul, anexele aferente (depozite, grup sanitar, etc.) | 19,00 lei/mp/lună |
| **2** | Spaţiu comercializare mititei cu suprafața de 6,60 mp | 425,00 lei/lună/spațiu |
| **3** | Teren amplasament chioşc sau rulotă, cu activitate de comerţ, alimentaţie publică, prestări servicii, producţie, birou. | 16,00 lei/mp/lună |

**COMPLEX COMERCIAL DUNĂREA**

|  |  |  |
| --- | --- | --- |
| **Nr.**  **Crt.** | **MODUL DE FOLOSIRE A LOCULUI PUBLIC** | **SUMA/LEI** |
| **1.** | Spaţiu destinat comerţului, alimentaţiei publice, prestării de servicii, producţie, birou, etc. inclusiv anexele aferente (depozite, grup sanitar, etc.) | 17,00 lei/mp/lună |
| **2.** | Spaţiu subsol | 6,50 lei/mp/lună |
| **3** | Teren Complex Comercial Dunărea | 15,00 lei/mp/lună |

De asemenea, se supune dezbaterii și aprobării Consiliului local Procedura de stabilire şi încasare a taxelor pentru utilizarea temporară a locurilor publice de desfacere din cadrul piețelor, târgurilor și oboarelor din municipiul Hunedoara precum și de repartizare, organizare şi funcţionare a abonamentelor la agenţii economici din pieţele municipiului Hunedoara, prevăzută în anexa nr. 3 la proiectul de hotărâre.

Temeiul legal al prezentului proiect de hotărâre îl constituie prevederile art. 484 și art. 486 din Legea nr. 227/2015 privind Codul fiscal, cu modificările și completările ulterioare, ale art. 15 din Hotărârea Guvernului nr.348/2004 privind exercitarea comerțului cu produse și servicii de piață în unele zone publice, cu modificările și completările ulterioare, ale art. 19 din Ordonanța Guvernului nr.71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale art. 1777 și următoarele din Legea nr. 287/2009 privind Codul Civil, republicat, cu modificările și completările ulterioare, precum şi ale art. 27 și art. 30 din Legea nr.273/2006 privind finanţele publice locale, cu modificările şi completările ulterioare, şi ale art. 4 lit. b) și art.7 din Legea nr. 52/2003 privind transparenţa decizională în administraţia publică, republicată, cu modificările și completările ulterioare, precum și ale Hotărârii Consiliului local al Municipiului Hunedoara nr.495/2017 privind aprobarea Regulamentului de organizare și funcționare a Serviciului public Administrația piețelor, târgurilor si oboarelor din subordinea Consiliului Local al Municipiului Hunedoara, cu modificările și completările ulterioare.

Competenţa dezbaterii și adoptării proiectului de hotărâre revine Consiliului Local al municipiului Hunedoara, în temeiul dispoziţiilor art. 129, alin. (1), alin.(2), lit. b), alin. (4), lit. c), alin. (14) şi art.139, art. 196 alin. (1) lit. a), din Ordonanţa de Urgenţă nr.57/2019 privind Codul administrativ, cu modificările și completările ulterioare.

Faţă de cele prezentate mai sus propunem aprobarea proiectului de hotărâre în forma iniţială ca fiind legal şi oportun.

**Hunedoara, la 28.11.2022**

**Director S.P.A.P.T.O.,**

**Vasile Roncea**